Da Messner is oana va da bekonntistn Bergsteiger auf da Wejd. Er hod gemeinsom mit am Peter Habeler 1978 ols Ersta dan Gipfl vam Mount Everest ohne Zuhilfenahme van Flaschnsauerstoff erreicht und is ols ersta Mensch auf da Gipfl va olle viarzehn Ochttausender (1970–1986, jeweils ohne Flaschensauerstoff) gstonda. Ebenfolls ols Ersta hod er an Ochttausender im Alloangong (Nanga Parbat 1978) bestiegn. Zuedem wor er der Zwoata, der wo 1986 die Seven Summits, di höxstn Gipfl auf die Kontinente, gschofft hod. Späta hod da Messner die Antarktis (1989/1990 mit am Arved Fuchs), Grenland (1993) und die Wüste Gobi (2004) durchqueat.